
                                                      AVIZ
asupra proiectului de Lege pentru aprobarea Ordonanței Guvernului nr. 33/2022 privind reglementarea unor măsuri financiar-fiscale și bugetare



În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere și avizare cu proiectul de Lege pentru aprobarea Ordonanței Guvernului nr. 33/2022 privind reglementarea unor măsuri financiar-fiscale și bugetare, transmis cu adresa nr. PL-x 626 din 17 octombrie 2022, înregistrată sub nr. 4c-1/561 din 17 octombrie 2022. 
Senatul, în calitate de primă Cameră sesizată, a adoptat inițiativa legislativă, în ședința din 10 octombrie 2022.
Conform prevederilor art. 75 din Constituţia României, republicată, și ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională. 
Potrivit reglementărilor art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de lege menționat mai sus în ședința din 15 noiembrie 2022.
[bookmark: _GoBack]Prezenta inițiativă legislativă are ca obiect de reglementare aprobarea plății cotizației anuale la bugetul Organizaţiei pentru Cooperare și Dezvoltare Economică, denumită, în continuare, OCDE, în cuantumul care va fi stabilit anual de organizație pe întreaga perioadă de desfășurare a procesului de aderare a României, precum și plata facturilor anuale aferente cheltuielilor ocazionate de procesul de aderare a României la OCDE, din bugetul Ministerului Afacerilor Externe. Totodată, proiectul vizează utilizarea fondurilor publice prin efectuarea de plăți în avans pentru achizițiile de active nefinanciare, bunuri materiale, servicii sau/și lucrări destinate realizării sau asigurării suportului logistic aferent echipamentelor militare ale Ministerului Apărării Naționale, precum și cele destinate executării misiunilor specifice Ministerului Afacerilor Interne, Serviciului Român de Informații și Serviciului de Telecomunicații Speciale, Serviciului de Informații Externe și Serviciului de Protecție și Pază.
Membrii Comisiei au analizat proiectul de lege supus avizării, expunerea de motive și avizul favorabil al Consiliului Legislativ, cu observații şi propuneri, transmis cu adresa nr. 991 din 30 august 2022.
În urma dezbaterilor, membrii Comisiei au hotărât, cu unanimitate de voturi,                        avizarea favorabilă a proiectului de lege, în forma Senatului.
În raport cu obiectul şi conținutul său, inițiativa legislativă face parte din categoria legilor ordinare.

               PREŞEDINTE                                                                       SECRETAR

       Costel Neculai DUNAVA                                                          Attila KELEMEN


                                                                                                                               Șef serviciu
Lidia-Graziella SEGĂRCEANU


                                                                                                                                Expert parlamentar
Maria-Emanuela BONDAR




2

image1.jpeg




